# Eubulosz

### A Wikipédiából, a szabad lexikonból.

Eubulosz (Kéttosz, Attika, Kr. e. V. század vége - ?, Kr. e. IV. század) Görög komédiaköltő

Életének részleteiről keveset tudunk. Első komédiáját Kr. e. 376 után mutatták be. Komédiáinak nagy száma (ókori feljegyzések 104 darabjáról tesznek említést) nemcsak arról tanúskodik, hogy termékeny szerző volt, s élete feltehetőleg hosszú volt, hanem arról is, hogy népszerűsége nagy volt. Emellett szól a drámaversenyeken aratott hat győzelme s fennmaradt töredékeinek viszonylag nagy száma is: antik szerzők közel ötven darabjából idéznek cím szerint, de ezeken kívül jócskán vannak olyan töredékei is, amelykről nem tudjuk, hogy pontosan melyik drámához tartoznak.

A töredékek igen mulatságosak, mindazonáltal nélkülözik elődeinek politikai bátorságát: az egyik töredékben Eubulosz például Szicília türannoszának, I. Dionüsziosznak hajbókol. Komédiáiban inkább a tragédiák kiparodizálására helyezte a hangsúlyt a politikai élcelődés helyett: szívesen figurázta ki például Euripidész műveit annak ellenére, hogy Euripidész az ő korában már harminc éve halott volt. Írt mítikus alapokon nyugvó komédiákat is, mint például a „Daidalosz", „Dolón", „Odüsszeusz é panoptai" (Odüsszeusz és a mindent látó nők)m stb.

A hetérák és a kerítők ravaszsága és a férfiak bujasága szintén kedvelt témája volt, tíznél is több komédiája foglalkozik a korabeli Athén félvilági társadalmával.

## [szerkesztés] Források

Pecz: Ókori lexikon

A lap eredeti címe "http://hu.wikipedia.org../../../e/u/b/Eubulosz.html"

Kategória: Ókori görög komédiaköltők

##### Views

- Szócikk
- Vitalap
- Aktuális változat

##### Keresés